**ПРЕДЛОЖЕНИЯ В ГПК, Закона за медиация и Наредбата към него, относно по-активната роля на адвокатите в процедурата и придаване изпълнителна сила на споразумението, постигнато в процедура по медиация**

**ГПК**

**Заповед за изпълнение въз основа на документ**

**Чл. 417.** Заявителят може да поиска издаване на заповед за изпълнение и когато вземането, независимо от неговата цена, се основава на:

....

....

....

***11. Споразумение, постигнато в процедура по медиация, съдържащо имената, регистрационните номера и подписите на адвокатите на страните по споразумението и имената, регистрационния номер в Единния регистър на медиаторите и подписа на медиатора, провел процедурата.***

**Закона за медиация**

**Форма и съдържание**

**Чл. 16.** (1) (Предишен текст на чл. 16, доп. - ДВ, бр. 27 от 2011 г.) Съдържанието и формата на споразумението се определят от страните. Формата може да бъде устна, писмена, писмена с подписите на адвокатите на страните по спора и медиатора***, както***  и писмена с нотариална заверка на подписите на страните по спора. Писменото споразумение съдържа мястото и датата, на която е било постигнато, имената на страните и техните адреси, за какво се съгласяват те, името на медиатора ***и регистрационния му номер от Единния регистър на медиаторите*,** датата по чл. 11, ал. 2 и подписите на страните. ***Когато формата е писмена с подписите на адвокатите на страните по спора и медиатора, към съдържанието се прибавят и имената на адвокатите.***

(2) (Нова - ДВ, бр. 27 от 2011 г.) В споразумението страните могат да предвидят отговорност за неизпълнение на предвидените в него задължения.

**Придаване на изпълнителна сила на споразумението**

***Чл. 18. Споразумение по правен спор, постигнато в процедура по медиация, изготвено в писмена форма с подписите на адвокатите и медиатора, подлежи на незабавно изпълнение по реда на чл.417 от ГПК.***

(Нов - ДВ, бр. 27 от 2011 г.) (1) Споразумение по правен спор по смисъла на чл. 1 от закона, постигнато в процедура по медиация, има силата на съдебна спогодба и подлежи на одобрение от районните съдилища в страната.

(2) Съдът одобрява споразумението след потвърждаването му от страните, ако не противоречи на закона и добрите нрави. Съдът изслушва мнението на прокурора, ако той участва като страна по делото. **– Може да се редактира, ако се реши да остане и тази възможност.**